62020TO0037_INF
Unionin yleisen tuomioistuimen määräys (neljäs jaosto) 17.12.2020 – Yhdistynyt kuningaskunta vastaan komissio
(asia T-37/20)
Kumoamiskanne – Maataloustukirahasto ja maaseuturahasto – Kanteen nostamisen määräaika – Laskemisen aloitusajankohta – Tiedoksianto ja julkaisu – Anteeksiannettavaa erehdystä ei ole – Myöhästyminen – Tutkimatta jättäminen
Oikeudenkäyntimenettely – Kanteen nostamisen määräajat – Oikeuden vanhentuminen – Anteeksiannettava erehdys – Käsite – Ulottuvuus – Komission päätös maataloustukirahastosta ja maaseuturahastosta maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle – Tiedoksianto – Päätöksen myöhemmällä julkaisemisella virallisessa lehdessä ei ole merkitystä – Kysymyksillä, jotka liittyvät kantajan yksiköiden toimintaan ja organisaatioon, ei ole merkitystä
(SEUT 263 artiklan kuudes kohta ja 297 artiklan 2 kohdan kolmas alakohta)
(ks. 17–20 kohta)
Aihe
SEUT 263 artiklaan perustuva vaatimus, jossa vaaditaan kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 30.10.2019 annettu komission täytäntöönpanopäätös (EU) 2019/1835 (EUVL 2019, L 279, s. 98) siltä osin kuin se koskee tiettyjä Yhdistyneen kuningaskunnan maksamia menoja.
Ratkaisu
1)
Kanne hylätään.
2)
Tšekin tasavallan ja Ranskan tasavallan väliintulohakemuksista ei ole enää tarpeen lausua.
3)
Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
4)
Tšekin tasavalta ja Ranskan tasavalta vastaavat omista väliintulohakemuksiinsa liittyvistä kuluistaan.